﻿Curs nr 2 Obiectivele terapiei ocupaţionale şi modalităţi de abordare terapeutică Terapia ocupaţională este un mijloc terapeutic care utilizează activităţi productive şi corporale pentru restabilirea capacităţii funcţionale normale sau dezvoltarea compensatorie a funcţiilor restante sănătoase, precum şi pentru neutralizarea tulburărilor de comportament, încât individul să poată să se autoservească, deplasa cu mijloace de transport speciale sau în comun, să practice anumite jocuri, sporturi, activităţi zilnice (ADL) sau chiar să-şi exercite profesia Obiectivele terapiei ocupaţionale sunt: 1 Educarea sau reeducarea motorie; 2 Educarea sau reeducarea gestuală In cazul reeducări corectează, simplifică sau automatizează gesturile deficitare sau incorecte (readaptare funcţională) pentru asigurarea independenţei psihosociale a individului 3 Atenuarea şocului psihic la revenirea pacienţilor în societate, prin trecerea de la inactivitate forţată la activităţi crescute; 4 Stimularea gândirii pozitive; 5 Stimularea încrederii în sine şi crearea condiţiilor optime pentru dezvoltarea firească a personalităţii, acest scop apare pregnant în cazul persoanelor cu handicap major: malformaţii congenitale; infirmitate motorie cerebrală; sechele poliomelitice; paraplegii postraumatice, alte boli cu caracter invalidant Prin terapia ocupaţională se urmăreşte: * Promovarea unei mişcări a cărei forţă şi amplitudine vor creşte treptat Prin mişcare se efectuează deplasarea unui segment corporal (de exemplu a unei membru în raport cu celălalt); mişcarea este rezultantul acţiunii unui muşchi stimulat de contracţia muşchilor sinergici) * Promovarea unui ansamblu de mişcări utilitare care iniţiază şi dezvoltă alte calităţi ale muşchiului, mai fine şi mai elaborate şi care solicită participarea susţinută a sistemului nervos; e vorba de viteză, ritm, economie, armonie (psihomotricitate) In caz de eşec ireductibil, se vor folosi compensaţiile Terapia ocupaţională are două determinări: - specifică funcţională; - nespecifică, globală (sau ocupaţională) Activităţile practice utilizate sunt sistematizate cu mai multe clase, terapeutul recomandând practicarea uneia sau mai multor clase – recomandarea este precedată de un bilanţ complex, şi anume: * bilanţ cutanat, important în condiţiile aplicării unor proteze sau orteze; * bilanţ neurologic; * bilanţ funcţional care cuprinde: bilanţ articular, muscular, al aptitudinilor gestuale şi al nivelului de independenţă în viaţa cotidiană (autoîngrijire, autoservire posibilităţi de comunicare şi deplasare); * analiza efectelor activităţilor susceptibile de a fi realizate din punct de vedere cinetic, organe şi fiziologic; * alegerea scopului activităţii practice; * obţinerea acordului şi a participării pacientului Indicaţii metodice: 1 Să fie profesia pacientului sau, dacă e posibil, o ocupaţie obişnuită, cunoscută: tricotat, brodat, tâmplărie, împletit de nuiele ş a 2 Să fie simplă, uşor de înţeles şi de executat; 3 Să fie utilă, iar produsele să poată fi comercializate; 4 Să fie adaptată caracteristicilor ergofuncţionale ale segmentelor care trebuie recuperate (Ex pe recuperarea mâinii se vor indica activităţile cu solicitarea prehensiunii); 5 Să fie variată pentru a evita monotonia; 6 Să fie executată în grup, pentru a avea emulaţie; 7 Să solicite efort progresiv: ritmul şi intensitatea activităţilor să cunoască, iar perioadele de repaos să se scurteze; 8 Intregul proces al muncii va fi îngreunat prin mijloace specifice cazului: instrumente din ce în ce mai grele, manevrabile din poziţii din ce în ce mai dificile, materiale de prelucrat din ce în ce mai rezistente, activităţi practice din ce în ce mai fine In acest fel pacientul îşi redobândeşte capacitatea funcţională şi de muncă normală sau cât mai aproape de normal 1 Să se execute permanent sub supravegherea cadrelor de specialitate pregătite tehnic şi cu calităţi pedagogice ce le recomandă Modalităţi de abordare terapeutică: * abordare biomecanică; * abordare senzorial motorie; * abordare reabilitantă Abordarea biomecanică în tratamentul disfuncţiilor fizice aplică principiile fizice ale cineticii şi cinematicii la mişcările corpului uman Metodele de tratament din cadrul acestei cinematic abordări utilizează principiile fizicii legate de forţe, pârghii, tensiuni Exemplu de tehnici biomecanice sunt bilanţul muscular şi articular, activitatea kinetică, exerciţiile terapeutice şi ortezarea Obiectivele abordării biomecanice constau în: * evaluarea limitărilor mobilităţii, forţei şi rezistenţei; * refacerea mobilităţi, forţei şi rezistenţei; * reeducarea diformităţiilor Abordarea bomecanică este cea mai adecvată pentru pacienţi care prezintă leziuni neurologice periferice şi ortopedice, dar au S N central intact Aceşti bolnavi pot controla muşcări izolate şi scheme specifice de mişcare, dar prezintă limitarea mobilităţii articulare, a forţei şi rezntenţei musculare Se indică în reumatisme inflamatorii; obiectivul terapiei ocupaţionale constă în corectarea mişcărilor şi gesturilor afectate, pentru restabilirea posibilităţilor de comunicare a bolnavului cu mediul înconjuror Recomandarea tehnicilor se face după analiza fiecărui caz, în funcţie de stadiul procesului inflamator, mărirea deformărilor, frecvenţă şi intensitatea durerilor Terapia ocupaţională se indică în fazele de remisie, fiind contraindicată în puseu inflamator Dintre tehnici se recomandă: cusut, gravare modelat cu ceară etc Abordarea biomecanică se indică de asemenea în: * reumatismul degenerativ; * afecţiuni postraumatice ale membrelor, care prin frecvenţă şi gravitate reprezintă indicaţie majoră a terapeiei ocupaţionale (amputaţi, fracturi, arsuri); * afecţiuni ale S N periferic; * distrofii musculare In amputaţii terapia ocupaţională asigură, în faza preprotetică reeducarea bolnavului, iar după montarea protezei permite învăţrarea gesturilor utilitare Multe dintre metodele preliminare şi complementare sunt biomecanice, principiile biomecanicii pot fi aplicate în următoarele activităţi parctice: tăiautul lemenlor cu fierăstrăul, întinsul rufelor, aspiratul covoarelor Abordarea senzorial motorie se aplică la pacienţii cu disfuncţii ale sistemului nervos central şi se bazează pe refacerea controlului motor In leziunile S N C sunt tulburate coordonarea, controlul şi modularea mişcărilor Se folosesc mecanisme neurofiziologice pentru a normaliza tonusul muscular şi a solicita un răspuns motor cât mai aproape de realitate Tratamentul se bazează pe folosirea mecanismelor reflexe; secvenţialitatea sa urmează etapele dezvoltării ontogenetice In acest tip de tratament sunt incluse: * metode de terapie prin mişcare: Road; Brunnström; * tehnici de facilitare neuromusculară periferică: Knot şi Voss; * tratementul neuroevolutiv:Bobath; * metoda Affolter Toate modalităţile terapeutice bazate pe abordarea neurosenzorială se fundamentează pe principul refacerii funcţiei motorii centrale şi ameliorarea performanţei motorii Terapia ocupaţională îşi propune dezvoltarea independenţei pacientului privind igiena corporală personală, activităţi curente şi chiar deplasările Abordarea reabilitantă Reabilitarea are sensul de revenire la abilitate (mai precis de a-şi recăpăta abilitatea), ceea ce înseamnă maximă capacitate fizică, intelectuală, socială, profesională şi economică posibilă pentru un individ Prin această abordare se încearcă o recuperare la un anumit grad de abilitate care să-i permită pacientului să trăiască şi să muncească cu capacitatea restantă In terapie accentul este pus mai ales pe abilităţi, decât pe disabilităţi Acest tip de abordare foloseşte măsuri care ajută pacientul să trăiască cât mai independent posibil, cu disabilităţile reziduale Scopul este de a învăţă pacientul să înveţe să muncească cu disfuncţiile existente sau să-şi compenseze funcţiile fizice Este un proces dinamic care-i cere pacientului să devină membru în echipa de recuperare Terapia ocupaţională se concentrează pe minimalizarea barierelor disabilităţii în îndeplinirea rolurilor ocupaţionale Metodele de tratament sunt: 1 Evaluarea şi antrenarea activităţilor de autoîngrijire 2 Achiziţionarea şi antrenamentul pentru folosirea dispozitivelor de asistare 3 Îmbrăcăminte adaptată disfuncţiilor bolnavului 4 Activităţi casnice şi îngrijirea copilului 5 Simplificarea muncii şi conservarea energiei 6 Activităţi legate de profesie 7 Activităţi de relaxare, în timpul liber 8 Antrenarea cu proteze 9 Utilizarea căruciorului cu rotile 10 Evaluarea şi adaptarea locuinţei 11 Transportul în comun 12 Adaptari arhitecturale 13 Achiziţia şi antrenamentul în folosirea ajutoarelor pentru comunicare In terapie, se combină frecvent cele 3 tipuri de abordare a terapiei ocupaţinoale Obiectivele tratamentului şi strategia aplicată se bazează pe rezultatele procesului de evaluare Obiectivul general al tratamentului este acela de a readuce pacientul la nivelul maxim de performanţă ocupaţională Planul de tratament reprezintă esenţa practicii terapiei ocupaţionale Un plan corect de tratament se va elabora după ce s-au realizat următoarele: * analiza şi interpretarea datelor obţinute în procesul de evaluare; * stabilirea obiectivelor de tratament; * selectarea unor mijloace terapeutice adecvate; * reevaluarea periodică; * stabilirea priorităţilor de tratament Planul de tratament se va stabili pe termen scurt şi pe termen lung şi cuprinde: 1 Culegerea de date se va face din documente medicale; din istoricul educaţional profesional şi social; din interviul cu pacientul şi aparţinători 2 Analiza datelor şi identificarea problemelor Din datele culese se vor stabili disfuncţiile din aria performanţelor ocupaţionale şi se va nota care dintre acestea beneficiază de mijloace terapeutice din domeniul terapiei ocupaţionale, şi care de alte mijloace terapeutice 3 Selectarea schemei de tratament In funcţie de natura deficitului se va alege cea mai potrivită modalitate de abordare terapeutică 4 Stabilirea obiectivelor tratamentului Scopurile sunt exprimări cu caracter general despre refacerea funcţională pe care o urmărim în viitor Ele sunt obiective pe termen lung ale recuperării Obiectivele reprezintă etapele intermediare pe care ni le propunem pentru atingerea scopului următor Terapeutul împreună cu pacientul vor stabili obiectivele care trebuie atinse la sfârşitul tratamentului şi se vor selecta metodele adecvate pentru atingerea obiectivelor propuse Aprecierea progresiei tratamentului se va face prin aprezierea realizării obiectivelor propuse In absenţa stabilirii unor obiective bine definite nu vom avea o bază pentru selectarea unor mijloace terapeutice adecvate şi va fi imposibil de apreciat eficienţa tratamentului Se va specifica dacă este necesară folosirea unor echipamente speciale, instalaţii de asistenţă, adaptări ale mediului ambiant, indicaţii verbale etc pentru ca pacientul să poată desfăşura acţiunea propusă Alegerea mijloacelor de tratament In funcţie de scopuri şi obiective se vor selecta mijloacele terapeutice adecvate Alegerea lor se va face în funcţie şi de alţi factori, cum sunt: 1 Stabilirea scopului pe care şi-l propune pacientul 2 Prognosticul privind refacerea funcţiei pierdute 3 Stabilirea precauţiilor şi contraindicaţiilor ce limitează aplicarea programului de terapie ocupaţională 4 Ce alte tratamente a mai primit pacientul 5 Care sunt obiectivele celorlalte modalităţi terapeutice 6 Câtă energie consumă pacientul pentru alte tipuri de terapie aplicate 7 Care este starea generală de sănătate a pacientului 8 Ce preocupări şi deprinderi profesionale are pacientul 9 In ce mediu social şi cultural trăieşte 10 Ce roluri îndeplineşte pacientul în comunitate 11 Ce tipuri de exerciţii şi activităţi sunt mai utile şi suscită interesul pacientului 12 Ce echipamente speciale şi adaptări la echipamentele terapeutice sunt necesare pentru ca performanţa pacientului să fie la un nivel cât mai ridicat In timp se tratamentul se desfăşoară, terapeutul este obligat să observe următoarele aspecte: * Obiectivele propuse sunt proporţionale cu capacităţile şi nevoile pacientului? * Metodele alese sunt cele mai adecvate pentru a îndeplini obiectivele propuse? * Pacientului i se potrivesc metodele de tratament alese, le percepe ca fiind valoroase şi merită osteneala de a le practica pentru scopurile propuse? Pe baza acestor observaţii, terapeutul va face reevaluarea funcţională a pacientului, folosind aceleaşi metode, se vor compara rezultatele cu cele iniţiale şi se va aprecia progresul sau regresul, deci eficienţa tratamentului ales Tratamentul este conceptul în aşa fel, încât să pregătească pacientul pentru reîntoarcerea în mediul familial şi în comunitate Deseori terapia continuă la un nivel mai redus şi la domiciliu Dacă programul iniţial de tratament este eficient se vor face pregătirile necesare în vederea externării, adică: * dotarea cu dispozitive de asistenţă şi echipamente speciale; * stabilirea unui program de exerciţii şi activităţi terapeutice la domiciliu; * efectuarea unei vizite la domiciliu pentru a evalua dificultăţile pe care le ridică locuinţa deficienţelor pacientului şi pentru a recomanda amenajările posibile; * se va lua legătura cu sistemul de asistenţă la domiciliu (acesta unde există) Se va acorda o atenţie deosebită pregătiri psihologice a bolnavului care trebuie să se adapteze deficienţei pe care o prezintă Membrii familiei vor fi prezenţi să acorde suport emoţional pacientului şi vor fi instruiţi privind: * gradul în care pacientul poate executa ADL-urile şi la ce îmbunătăţiri se mai pot aştepta; * soluţii de acces în locuinţe; * recomandări privind adaptări şi modificări la domiciliu; * modul de a obţine şi folosi dispozitive de asistenţă şi echipament pentru mobilitate; * informaţii privind serviciile de asistenţă la domiciliu şi instituţiile în care pacienţi pot fi internaţi Întrebări: 1 Care sunt obiectivele terapiei ocupaţionale? 2 Care sunt determinările terapiei ocupaţionale? 3 Care sunt indicaţiile metodice în TO? 4 Ce modalităţi de abordare terapeutică întâlnim în terapia ocupaţională? 5 Ce cuprinde planul de tratament? 6 În funcţie de ce se face alegerea mijloacelor de tratament? 